Ak by ste si ma odchytili na odchode z univerzity
v priestoroch Vermontskej radnice,
kde som bola na praxi ako lobistka
a spýtali ste sa ma, čo budem v budúcnosti robiť,
určite by som vám povedala,
že som práve spravila Hanuyu Shuiping Kaoshi,
vyrovnávaciu skúšku z čínštiny,
a chystala som sa študovať právo v Pekingu
a išla som zlepšiť vzťahy medzi USA a Čínou
pomocou zmien v politike od vrchu na dol
a systémových zmien súdnictva.
(Smiech)
(Potlesk)
Mala som plán
a nikdy v živote by som si nepomyslela,
že by tento plán mal niečo
spoločné s bendžom.
Vôbec som netušila,
ako veľmi ma ovplyvní jedna noc
strávená na jednej párty,
kde v jednom momente som začula zvuk z prehrávača,
ktorý bol v rohu miestnosti.
Znel Doc Watson
spievajúc a hrajúc "Shady Grove" (Tienistý háj).
♫ Tienistý háj, môj milovaný ♫
♫ Tienistý háj, môj miláčik ♫
♫ Tienistý háj, môj milovaný ♫
♫ Vraciam sa do Harlanu ♫
Ten zvuk bol neuveriteľne krásny,
tón Docovho hlasu
a vlnivá melódia bendža.
A po tom ako som bola totálne a úplne posadnutá
obrovským bohatstvom a históriou
čínskej kultúry,
bolo to ako závan čerstvého vetra,
počuť niečo také typicky americké,
a také neuveriteľne úžasné.
A v tom momente som vedela, že si do Číny musím zobrať bendžo.
A tak pred nastúpením na právo v Číne
kúpila som si bendžo, hodila ho do môjho červeného mininákladiaku,
precestovala som krížom Apalače,
naučila som sa kopu amerických pesničiek
a skončila som v Kentucky
na Medzinárodnom stretnutí Bluegrass Music Association.
Jednej noci som sedela v hale
a pár dievčat prišlo ku mne.
Povedali mi: „Hej, chceš si zadžemovať?"
A ja som im odvetila: „Jasné."
A tak som si zodvihla bendžo
a nervózne zahrala štyri pesničky, ktoré sme poznali ja aj ony.
V nato ku mne pristúpil vlastník nahrávacej spoločnosti
a pozval ma do Nashwillu v štáte Tennessee, nahrať platňu.
(Smiech)
Je to už osem rokov,
a môžem vám prezradiť, že som do Číny nešla a nestala sa právničkou.
V podstate som šla do Nashvillu.
A po pár mesiacoch som písala piesne.
Prvá pieseň, ktorú som napísala, bola v angličtine
a druhá v čínštine.
(Hudba)
(Čínština)
Za tvojimi dverami ťa čaká svet.
V tvojom srdci volá hlas.
Štyri kúty sveta sa dívajú,
tak cestuj dcérka, cestuj.
Dievča, choď si po to.
(Potlesk)
Skutočne je to už 8 rokov od tej osudnej noci v Kentucky.
Zahrala som tisícky koncertov.
A spolupracovala som
s mnohými neuveriteľnými a inšpirujúcimi muzikantmi po celom svete.
A uvedomujem si silu hudby.
Uvedomujem si silu hudby,
ktorá dokáže spájať kultúry.
Vidím ju, keď stojím na pódiu
na bluegrassovom festivale vo východnej Virgínii
a dívam sa na more zo záhradnej stoličky
a znenazdajky začnem spievať pieseň v čínštine.
(Čínsky)
A všetci na mňa vytreštia oči,
akoby im mali každú chvíľu vypadnúť z jamiek.
A zahlásia: „O čo sa to dievča pokúša?"
Po koncerte za mnou prídu
a každý z nich má nejaký príbeh.
Prídu ku mne a spustia,
„Vieš, mojej tety sestry opatrovateľky pes mal sliepku, ktorá šla do Číny
a adoptovala si dievčatko."
A viete čo? Každý z nás má nejaký príbeh.
Je to neuveriteľné.
A keď som sa konečne dostala do Číny
a stála na pódiu univerzity,
začala som spievať pieseň v čínštine
a všetci so mnou spievali
a burácali s radosťou
na toto dievča
s týmito vlasmi a týmto nástrojom
ako spieva ich piesne.
A čo vidím ešte dôležitejšie
je sila hudby, ktorá dokáže spájať srdcia.
Ako keď som bola v provincii Sečuan
a spievala som pre deti v školách vysťahovaleckých táborov
v oblastiach zasiahnutých zemetrasením.
Prišlo ku mne malé dievčatko
(Činsky)
„Veľká sestra Wong,"
Washburn či Wong, je to skoro to isté.
„Veľká sestra Wong, môžem ti zaspievať pesničku,
ktorú mi vždy spievala mamička
predtým, než ju zhltlo zemetrasenie?"
A tak som sa posadila,
dievčatko mi sadlo do lona.
Začala spievať jej pieseň.
A teplo jej telíčka,
slzičky kotúľajúce sa po ružových líčkach
ma rozplakali.
A to svetlo, ktoré jej žiarilo z očí,
bolo miestom, kde by som mohla zostať navždy.
A v tom momente sme neboli Američanmi,
ani Číňanmi,
boli sme iba smrteľníci
sediac pospolu v tom svetle, ktoré nás tu drží.
Chcem zostať v tom svetle
s vami a s každým na tomto svete.
Už viem, že čínsko-americké vzťahy
nepotrebujú ďalšieho právnika.
Ďakujem.
(Potlesk)